མཉམ་འབྲེལ་རྒྱལ་ཚོགས་ཀྱིས་རོན་ཧིན་གྱའི་ཁ་ཆེ་བ་རྣམས་འཛམ་གླིང་ཐོག་གདུག་སྦྱོང་མང་ཤོས་མྱོང་མཁན་གྱི་གྲངས་ཉུང་མི་རིགས་ཤིག་ཏུ་ངོས་འཛིན་བྱས་ཡོད་པ་ལྟར་གཉེན་སྒྲིག་དང་ཁྱིམ་ཚང་གི་འཆར་གཞི།ལས་དོན།ཆོས་དད་རང་མོས།ཤེས་ཡོན་དང་འགྲུལ་སྐྱོད་སོགས་གཞི་རྩའི་འགྲོ་བ་མིའི་ཐོབ་ཐང་ཁག་ལ་གཞུང་ཕྱོགས་ནས་བཀག་སྡོམ་དང་ཚོད་འཛིན་ནན་པོ་བྱེད་ཀྱིན་ཡོད་པ།དཔེར་ན།ཁོང་ཚོའི་ཁྱིམ་ཚང་རེར་ཕྲུ་གུ་གཉིས་ལས་མང་བ་བཙའ་མི་ཆོག་པ་དང་།གཉེན་སྒྲིག་བྱེད་པར་གཞུང་ལ་ཆོག་མཆན་ཞུ་དགོས་པ།གཉེན་སྒྲིག་གི་དུས་སུ་ཁ་ཆེའི་ལམ་སྲོལ་དང་མི་མཐུན་པའི་ཆ་རྐྱེན་སྒྲུབ་དགོས་པ།ཕྱོགས་གཞན་དུ་སྐྱོད་པར་གཞུང་གི་ཆོག་མཆན་ཡོད་དགོས་པ།ཆོས་ལུགས་ཀྱི་བྱེད་སྒོ་ཁག་ལ་བཀག་སྡོམ་ཆེ་བ་སོགས་ཉིན་རེའི་འཚོ་བའི་ཐད་ལ་ཕྱོགས་ཡོངས་ནས་སུན་བཙིར་ཆེན་པོ་བྱེད་ཀྱིན་ཡོད་པ་རེད།